3D પ્રિન્ટ્સ બૉડી-સ્ટ્રક્ચરને એક ઉભાર આપે છે અને માટે જ એમાં ડિઝાઇનનું યોગ્ય સિલેક્શન કરવું જરૂરી છે. 3D મૉટિફ્સ શરીરના કયા અંગ પર આવે છે એ ધ્યાનમાં રાખવું જોઈએ, કારણ કે જે ભાગ પર આવશે એ વગર કહ્યે હાઇલાઇટ થશે અને થોડો હેવી લાગશે. મોટા ભાગે થ્રી-ડાઇમેન્શનલ પ્રિન્ટ જ્યૉર્જેટ અને શિફૉનમાં જ બનાવવામાં આવે છે અને એમાં આખા ડ્રેસમાં આ પ્રિન્ટ ન આપતાં ફક્ત એપ્લિક આર્ટ જ આપવામાં આવે છે. કમર અને શોલ્ડરનાં ભાગમાં બૉડી-શેપ જો યોગ્ય હોય તો એમાં 3Dના પૅચ મૂકી શકાય.